kardosdrur/scandi-wiki huggingface dataset:
Ivano-Frankivsk oblast

Ivano-Frankivsk oblast (, ; også kaldet Prykarpattja () eller tidligere Stanislavsjtsjina eller Stanislavivsjtsjina ( eller Станиславівщина) er en af Ukraines 24 oblaster beliggende i den vestlige del af landet.

Oblasten ligger dels på Den Østeuropæiske Slette og dels i De Østlige Karpater og kan opdeles i tre regioner: bjergrig, bakket og sletteland. Oblasten har en 50 km lang statsgrænse til Rumænien (Maramureș) mod syd, og den grænser derudover op til Lviv oblast mod nord og vest, Zakarpatska oblast mod syd-vest, Tjernivtsi oblast mod syd-øst og Ternopil oblast mod øst.

Ivano-Frankivsk oblast blev grundlagt den . Den har et areal på og er dermed den arealmæssigt tredje største oblast i Ukraine, og et indbyggertal på  indbyggere. Oblastens hovedby og administrative center er byen Ivano-Frankivsk med  indbyggere. Andre større byer er Kalusj (), Kolomyja (), Nadvirna () og Dolyna ().

Referencer

Eksterne henvisninger
Margrethe Christiansen

Margrethe Sofie Charlotte Christiansen (født 20. august 1895, død 1. maj 1971) var en dansk højskolelærer.

Margrethe Christiansen er vokset op i Askov, og er fuldt i slægtens spor at gå i højskolens tjeneste. Hun var på studieophold i Sverige, Tyskland og København hvor hun i 1918 tog faglærereksamen i tysk og dansk. Fra 1920 var hun lærer på Askov Højskole sammen med sin mand. Hun fornyede undervisningen i håndarbejde og tog del i oprettelsen af organisationen Højskolernes håndarbejde i 1932. I 1934 overtog hun sammen med sin mand ledelsen af Frederiksborg Højskole hvor hun stod for administration men hun underviste også. Efter hendes mands død fortsatte hun med at undervise, fra 1952 til 1957 på Bordings Friskole, senere på Snoghøj Højskole. I 1967 udkom hendes biografi om hendes mor Ingeborg Appel og Askov og i 1970 udkom biografien om hendes far Jacob Appel, en mand og hans arv. Margrethe Christiansen blev i 1961 udnævnt til ridder af Dannebrogordenen.

Eksterne henvisninger 
 

  på Den Store Danske

Personer i 3. udgave af Dansk Biografisk Leksikon
Skolefolk fra Danmark
Riddere af Dannebrog
Danskere i 1900-tallet
Charlotte Rud

Charlotte Schrøder Rud (født 30. juni 1906, død 4. maj 1993) var en dansk højskoleforstander.

Charlotte Rud er vokset op på Askov Højskole, og er fulgt i slægtens spor at gå i højskolens tjeneste. Charlotte Ruds egen håndarbejdsuddannelse var sammenstykket af kurser og privat undervisning, som var almindeligt på den tid. Hun lærte som lille at kniple af kokkepigen på Askov Højskole. Som ung var hun elev på en husholdningsskole i Hillerød, men interesserede sig mest for knipleundervisningen, og i sommeren 1925 var hun kniplingslærer på Frederiksborg Højskole. Fra 1931 underviste Charlotte Rud i broderi og knipling hjemme på Askov Højskole. I København fik hun knipleundervisning på Tegne- og Kunstindustriskolen for Kvinder og privatundervisning i broderi hos Margrete Drejer. 1952-62 var Charlotte Rud sammen med sin mand Bo Rud forstander på Den danske Husflidshøjskole, de sidste par år ledede hun højskolen alene. I 1989 udgav Charlotte Rud Knipling efter tegning 2 og hun modtog N.C. Roms guldmedalje med bånd 1987.

Eksterne henvisninger 
 

  på Den Store Danske

Personer i 3. udgave af Dansk Biografisk Leksikon
Skolefolk fra Danmark
Danskere i 1900-tallet
Gennady Golovkin

Gennady Gennadyevich Golovkin () født 8. april 1982 i Karagandy, Kasakhiske SSR i Sovjetunionen) er en kasakhisk bokser, der deltog ved Sommer-OL 2004, hvor han vandt sølv i mellemvægt (75 kgklassen). 

Som professionel har han pr. december 2020 bokset 43 kampe, hvoraf han har vundet de 41, tabt en og bokset en uafgjort. 

Han har vundet titler hos WBA (Super), WBC og IBO i mellemvægt, men tabte disse i karrierens enesete nederlag til mexikaneren Canelo Álvarez. I oktober 2019 vandt han bælter hos Won vacant IBF og IBO.

Han var i besiddelse af den højeste knock out rate i mellemvægt-verdensmesterskabets historie med en knock out procent på 90.9%. Golovkin er aldrig blevet slået ned eller slået ud i sine over 375 kampe hverken som professionel eller som amatør. Han blev udnævnt som "Fighter of the Year" i 2013 af The Ring magazines læsere. Golovkin har mindeværdige sejre over tidligere verdensmestre Kassim Ouma og Daniel Geale.

Opvækst og privatliv 
Gennady Golovkin blev født som en af fire brødre til en russisk far, som var en kulminearbejder, og en Sydkoreansk mor, som var assistent i et kemisk laboratorium. Hans storebrødre, Sergey og Vadim, havde skubbet ham i ringen. Da han var otte, sluttede de sig begge til den sovjetiske hær.

I 1990 blev Gennadys bror Vadim dræbt i kamp. I 1994 blev Sergey også dræbt i kamp. Der var ingen oplysninger givet af embedsmænd og der var ingen begravelse for nogen af dem. Begge brødre blev tabt i krigen før Gennady var fyldt 14. Golovkin pressede dog på og brugte familiens tragedie som motivation til at fortsætte at kæmpe.

Golovkin flyttede til Tyskland i 2006. Han og hans kone Alina har en søn ved navn Vadim. Golovkin taler fire sprog: kasakhisk, tysk, russisk og engelsk. Han har en tveægget tvillingebror ved navn Maxim, som også var en talentfuld amatørbokser og sluttede sig til Gennady lejr og hold i 2012. I slutningen af 2014 flyttede Gennady med sin familie til Los Angeles.

Noter

Eksterne henvisninger 
 bio - interview med/ Gennady Golovkin 
 

Boksere fra Kasakhstan
Verdensmestre i boksning
Pound for pound

Pound for pound er et begreb, der anvendes i kampsportsgrene som boksning eller MMA til at beskrive en kæmpers værdi i forhold til kæmpere fra forskellige vægtklasser. Da disse kæmpere ikke konkurrerer direkte, er det at dømme den bedste kæmper pound for pound subjektivt, og rangeringerne varierer. De kan være baseret på en række kriterier, herunder "kvaliteten af opposition", faktorer såsom hvor spændende kæmperen er, eller hvor berømt de er, eller være et forsøg på at afgøre, hvem der ville vinde, hvis alle dem der er rangeret var samme størrelse. I boksning blev begrebet historisk forbundet med kæmpere som Benny Leonard og Sugar Ray Robinson, der var bredt anset for at være de dygtigste kæmpere i deres tid. Siden 1990 har Ring Magazine opretholdt en pund for pund rangering af kæmpere. ESPN.com har en liste over MMA-kæmpere. 

Boksning
Professionel boksning

Profboksning er en form for boksning hvor regelværket adskiller sig fra amatørboksning.

Reglerne for licensiering og medicinsk opfølgning indenfor idrætten professionel boksning, varierer fra land til land. Europa har en langt strengere licensieringsordning og opfølgning af udøverne end resten af verden.

For at opnå licens, må professionelle boksere i de fleste europæiske landene gennemgå grundige medicinske tests før kamp. Disse består af en generel fysisk gennemgang og blodprøver for HIV, hepatitis A, hepatitis B og hepatitis C. Magnetresonanstomografi (hjernescanning) er påbudt mindst én gang om året og eventuelt flere gange ved flere kampe de sidste 12 måneder.

Ingen anden idræt har lægeundersøgelser før, under og efter kamp på samme linje med professionel boksning. Det er pålagt med læge ved alle stævner, både for amatør og profboksning. Lægen kan til en hver tid stoppe en kamp på baggrund af sin medicinske kompetence og ekspertise. I boksning er der altså én læge pr. to udøvere i ringen. Der er ingen anden idræt med større lægedækning end boksning.

Der er andre regler og udstyr end amatørboksning, og hovedbeskyttelse og trøje er ikke tilladt, mens handskerne er tyndere.

Kampene varer i tre minutter pr. omgang, og der er et minuts pause i mellem hver omgang. Kampene går fra fire til tolv omgange. Antallet af omgange pr. kamp aftales mellem parterne før arrangementet. Traditionelt går kampe i professionel boksning på højere niveau over ti omgange, mens kampe om mestertitler normalvis går over tolv. Der er tre dommere, to udenfor og en kampleder i ringen, som giver bedste bokser ti point pr. omgang. Godkendte slag er slag mod siden, eller foran hovedet, eller over bæltestedet, men ikke ryggen. Slaget skal også være knyttet. Det er ikke tilladt med andre slag på kroppen, inklusive nedoverslag. I kamp må mindst 3 af 5 dommere registrere slaget for at det skal godkendes.

Bokseforbund (udvalg) 
 World Boxing Association (WBA)
 World Boxing Council (WBC)
 International Boxing Federation (IBF)
 World Boxing Organization (WBO)

Professionel boksning i Danmark 
Professionel boksning er tilladt i Danmark.

Danske boksere med forbunds-titler 
Pr 2015 er ingen danskere indehaver af en VM-titel, i et eller flere af forbundene WBA, WBC, IBF og WBO.

 Mikkel Kessler (WBA, WBC)

 

Boksning
Amatørboksning

Amatørboksning er en form for boksning hvor regelværket adskiller sig fra professionel boksning. Amatørboksning går i to minutter hver omgang med et minuts pause mellem. Normalt er varigheden fire omgang hos mænd og tre omgange hos kvinder. Det er normalvis fem og nogle gange tre dommere som står rundt om ringen, og en kampleder som styrer (som ikke er en af dommerne). Dommerne tæller point, hvor godkendte slag er slag mod siden, eller foran hovedet, eller over bæltestedet, men ikke ryggen. Slaget skal også være knyttet. Det er ikke tilladt med andre slag på kroppen, inklusive nedoverslag. I kamp må mindst 3 af 5 dommere registrere slaget for at det skal godkendes. 

Amatørboksning er lovlig i Danmark, men under strenge regler. Hvis en amatørbokser bliver knockout'et, vil personen få karantæne på fire uger fra kampe og træning. Der er 11 vægtklasser for mænd, og 13 vægtklasser for kvinder.

Historie i Danmark
Amatørboksningen kom frem i Danmark i slutningen af 1800-tallet sammen med arbejderklassen. I England havde man haft amatørboksning i årtier i forvejen. I de første mange år havde bokseklubberne også brydning og vægtløftning på programmet. Ved OL i 1920 i Antwerpen havde Danmark tolv boksere med, og de danske boksere vandt tre sølvmedaljer. Ved OL i Paris i 1924 havde Danmark otte boksere med, og de danske boksere vandt en guld- og to sølvmedaljer.

Se også
 *Det internationale amatørbokseforbund, Association Internationale de Boxe Amateur (AIBA)

Noter

Boksning
Lucian Bute

Lucian Bute (født 28. februar i Pechea, Galaţi County, Rumænien, 1980) er en rumænsk-canadisk professionel bokser der kæmper for Montreal, Quebec i Canada. Bute er tidligere IBF super-mellemvægtmester og tidligere #1 supermellemvægter i verden af The Ring Magazine. Han har mindeværdige sejre over Librado Andrade, Edison Miranda, Jesse Brinkley, Brian Magee, Glen Johnson og tabt sine to nederlag til Carl Froch og Jean Pascal.

Privatliv 
Bute har canadisk statsborgerskab, hvilket han fik i 2012.

Eksterne henvisninger 
 Lucian Bute's officielle hjemmeside
 Profil på Interbox

Noter 

Boksere fra Canada
Super-mellemvægtere
Verdensmestre i boksning
International Boxing Federation

International Boxing Federation (IBF), officielt International Boxing Federation/United States Boxing Federation (IBF/USBA) er et forbund indenfor professionel boksning. Organisationen blev stiftet i Atlantic City, New Jersey, USA i april 1983 under navnet United States Boxing Association - International med navnebytte til det nuværende IBF i 1984.

Forbundet er et af de fire store i boksesporten, hvor de andre er World Boxing Association, World Boxing Council og World Boxing Organization.

Norske Cecilia Brækhus tog VM-bæltet den 13. september i 2014.

Bokseforbund
Internationale sportsorganisationer
Jaime Lannister

Jaime Lannister er en fiktiv person i A Song of Ice and Fire serien af fantasybøgerne af den amerikanske forfatter George R. R. Martin og dets fjernsynsudgave Game of Thrones. Han bliver en prominent point of viewkarakter i bøgernes begyndelse i A Storm of Swords.

Jaime spilles af Nikolaj Coster Waldau i HBO-serien Game of Thrones.

Referencer

Eksterne henvisninger 

Fiktive personer fra A Song of Ice and Fire
Natalie Dormer

Natalie Dormer (født 11. februar 1982 i Reading i Berkshire) er en engelsk skuespillerinde.

Uddannelse og karriere 

Dormer, som snakker fransk flydende fik sin uddannelse ved Webber Douglas Academy of Dramatic Art i London. Hun er en dygtig fægter og medlem af London Fencing Academy.

Hun havde sin første filmrolle som Victoria i komedien Casanova, instrueret af Lasse Hallström løst baseret på livet Giacomo Casanovas liv. På grundlag af hendes indsats i denne film fik hun en kontrakt på tre film med Disney Touchstone, foruden at hendes rolle i Casanova blev udvidet.

I 2007 portrætterede Dormer dronning Anne Boleyn i Showtime' tv-serie The Tudors som handler om den første tid under kong Henrik 8. af Englands kongedømme.

Hun havde en cameorolle i superheltefilmen Captain America: The First Avenger (2011), og var også med i Madonnas romantiske drama W.E. (2011). Hun medvirker desuden i den populære tv-serie Game of Thrones. I 2013 var hun med i racerbilfilmen Rush, som har Chris Hemsworth, Daniel Brühl og Olivia Wilde i hovedrollerne.

Privatliv 
Hun bor sammen med den engelske skuespiller David Oakes. .

Udvalgt filmografi

Tv-serier

Referencer

Eksterne henvisninger 
 

Skuespillere fra England
Personer fra Reading
Sergej Kovaljov

Sergej Aleksandrovitj Kovaljov (, ; født 2. april 1983 i Tjeljabinsk i Sovjetunionen, er en russisk bokser. Han er verdensmester i letsværvægt hos WBA, WBO- og IBF. Hans promoterfirma er Main Events og hans træner John David Jackson. Kovaljov har mindeværdige sejrer over tidligere letsværvægt-verdensmestre Gabriel Campillo, Nathan Cleverly, Bernard Hopkins og Jean Pascal. Han blev kåret som Årets bokser i Ring Magazine i 2014.

Amatør karriere 

Kovaljov startede boksning i 1994 i en alder af 11 år, og gjorde sin amatør debut i 1997 i det russiske Boxing Junior Championship, hvor han vandt guldmedalje i mellemvægt junior-klassen.

Efter en kamp mod den asiatiske WBC-titel i letsværvægt i Jekaterinburg i december 2011 døde Kovaljovs modstander Roman Simakov efter et knockout. Simakov blev direkte ført til hospitalet og blev omgående opereret men havnede i koma og sov ind.

Eksterne henvisninger 
 Sergej Kovaljovs hjemmeside

Noter 

Boksere fra Rusland
John David Jackson

John David Jackson (født 17. maj i 1963 in Denver i Colorado i USA), er en tidligere professionel bokser der var verdensmester i letmellemvægt og mellemvægt.klassen og blev boksetræner efter sin karriere sluttede.

I 1997 boksede han mod Bernard Hopkins om IBF mellemvægts-titlen. I en grim kamp hvor Jackson blev udkørt, vandt teknisk knock out i 7. omgang. Jackson tog en rematch mod Jorge Castroi 1998 som han havde tabt til i 1994, men tabte igen en pointafgørelse. Han blev pensioneret i 1999.

Træner-karriere 
Boksere han har arbejdet med inkluderer:
Sergey Kovalev
Kimbo Slice (UFC-kæmper der blev professionel bokser)
Allan Green (startede med hans kamp mod Anthony Bonsante)
Bernard Hopkins (for hans kamp mod Antonio Tarver)
Shane Mosley (startede med hans kamp mod Winky Wright og stoppede efter hans første kamp mod Fernando Vargas)
Nate Campbell (kæmperen Jackson ledte til en verdensmesterskabs-titel)
Dyah Davis (Søn af den olympiske guldvinder fra 1976, Howard Davis Jr.)
Brad Solomon
Khabib Allakhvierdev
Magomed Abdulsalamov
Chris Algieri

Boksere fra USA
Verdensmestre i boksning
James DeGale

James DeGale (født 3. februar 1986 i London) er en britisk amatørbokser, som konkurrerer i vægtklassen super-mellemvægt og er den nuværende IBF-verdensmester. DeGales største internationale resultater er en guldmedalje fra Sommer-OL 2008 i Beijing, Kina, og to sølvmedaljer fra Europamesterskabet i boksning. Han repræsenterede Storbritannien under Sommer-OL 2008 hvor han tog guldet foran Emilio Correa junior fra Cuba.

Han blev IBF-verdensmester da han besejrede amerikanske Andre Dirrell på en enstemmig pointafgørelse den 23. maj, 2015 i Boston, Massachusetts i USA. Han har mindeværdige sejre over store navne som Marco Antonio Peribán, Stjepan Božić, Cristian Sanavia (som han boksede mod i Frederikshavn i 2012), Piotr Wilczewski og Paul Smith, mens hans eneste nederlag er til George Groves som han tabte til i 2011.

Eksterne henvisninger 
 

Boksere fra Storbritannien
Olympiske mestre fra Storbritannien
Medaljevindere ved sommer-OL 2008
Verdensmestre i boksning
Personer fra London
Cristian Sanavia

Cristian Sanavia (født 27. februar, 1975 i Piove di Sacco, Italien), er en professionel bokser i super-mellemvægt-klassen.
Sanavia blev professionel i 1997 og blev WBC super-mellemvægt-verdensmester i 2004 da han slog Markus Beyer i en uenig pointafgørelse. Han mistede titlen i sin næste kamp, der var en rematch mod Beyer. Beyer vandt på teknisk knockout i 6. omgang. Sanavia bokser stadig, men har ikke kæmpet om en større titel siden og tabt 2 gange til både Karo Murat og Danilo Haussler (hvor den anden var en uafgjort). I 2012 boksede han i Frederikshavn i Danmark hvor tabte på teknisk knockout i 4. omgang til britiske James DeGale

Eksterne henvisninger 
 Career boxing record 

Boksere fra Italien
Verdensmestre i boksning
Mehdi Bouadla

Mehdi Bouadla alias The brave heart (født 2. februar 1982 i Frankrig) er en fransk mellemvægts-bokser. Han er nok er bedst kendt for sin kamp mod Mikkel Kessler i Parken, den 4. juni 2011, hvor han blev slået ud i 6. omgang. Han har kæmpet 36 kampe, vundet 30, tabt 6 og 0 uafgjort. Efter kampen mod Kessler vandt han alle sine 10 kampe, på nær to som han tabte til Arthur Abraham (2012) og Dmitry Chudinov (2014), der begge knock outede ham.

Eksterne henvisninger  
 

Boksere fra Frankrig
Masterminds

Masterminds er en amerikansk komediefilm baseret på Loomis Fargo røveriet i North Carolina i 1997. Filmen er instrueret af Jared Hess og skrevet af Chris Bowman, Jody Hill, Danny McBride, Hubbel Palmer og Emily Spivey. Hovedrollerne spilles af Zach Galifianakis, Owen Wilson, Kristen Wiig og Jason Sudeikis. Filmen udgives i USA den 19. august, af Relativity Media.

Medvirkende
Zach Galifianakis som David Scott Ghantt
Kristen Wiig som Kelly Campbell
Owen Wilson som Steve Chambers 	
Mary Elizabeth Ellis som Michelle Chambers
Karsten Friske som Cort Chambers	
Jason Sudeikis som  Mike McKinney	
Ken Marino som Doug
Devin Ratray som Runny		
Kate McKinnon	
Leslie Jones som Detective	
Jon Daly
Ross Kimball som Eric
Jordan Israel
Njema Williams som Ty

Eksterne henvisninger 
 

Komediefilm fra USA
Amerikanske film fra 2015
Jules Breton

Jules Adolphe Aimé Louis Breton (født 1. maj 1827 i Courrières i Pas-de-Calais, død 5. juli 1906 i Paris) var en fransk maler.

Breton uddannet i kunst af Félix De Vigne og Michel Martin Drolling. Hans Billeder fra 1850’erne af franske bønders liv viste hans begavelse, og med Kornet velsignes (en procession bevæger sig gennem den modne kornmark fra 1857) slog han helt igennem. Derefter fulgte arbejder som Akssamlersker fra 1859 og Langfredags-Processionen. Allerede i disse værker har Breton anslået de væsentligste strenge i sin kunst; han skildrer den franske bondes liv ærligt, sundt og naturligt; typerne henter han fra sin fødeegn, den gamle provins Artois’ almue, med hvis liv han selv var helt fortrolig; man ser bønderne, særlig kvinderne, under arbejdets slid, i fyraftenens ro, under helligdagens naive ceremoniudøvelse, og de skønne landskaber med de fint fortonede baggrunde danner et harmonisk akkompagnement til emnernes stemning. Breton er nemlig først og fremmest stemningsmaler og formår ved sin højt udviklede teknik at give følelsen sit rette udtryk. De skønne, ranke kvinder med de stærke, kernesunde lemmer får under hans pensel den store stils grandiose linjer og plastiske ro, der vel til tider leder tanken hen på Louis Léopold Roberts skønhedstyper og af og til strejfer det sentimentale, men har deres solide grundlag i uforfalsket naturstudium og ægte følelse. Måske har Jean-François Millet ramt det rette, når han har ytret om Bretons bønderpiger, at det er virkelige bønderpiger, som imidlertid ikke længe vil vedblive med at være det. Som folkelivsmaler er Breton vel for længst i henseende til indtrængende karakteristik blevet overgået af senere tids fremskreden kunst (således Jules Bastien-Lepage) og når ikke Millets mægtige naturopfattelse; men få kunstnere har dog formået at give en så sympatetisk og med al idealisme naturtro skildring af bøndernes liv som han.

Også som digter forstod Breton at give sin rige stemning udtryk; overanstrengt af maleriet tolkede han sin kærlighed til naturen i Les champs et la mer fra 1875 og Jeanne fra 1880, som findes samlede i Œuvres poétiques fra 1887. Hans selvbiografi, La vie d’un artiste fra 1890, giver et nyt og værdifuldt bidrag til forståelsen af den sympatetiske kunstner.

Litteratur 

 Marius Vachon, Jules Breton, Paris, 1899
 Julius Lange, Billedkunst, København, 1884

Eksterne henvisninger og kilder 

 

Malere fra Frankrig
Kingsman: The Secret Service

Kingsman: The Secret Service er en actionkomedie fra 2014 instrueret af Matthew Vaughn og baseret på tegneserien The Secret Service af Dave Gibbons og Mark Millar. Manuskripttet er skrevet af Vaughn og Jane Goldman.

Handling 
Da den femårige Gary "Eggsy" Prices far ofrer sig under en hemmelig militæraktion, modtager hans familie en medalje - og et telefonnummer, som de kun må ringe til én gang. Sytten år senere lever den utilpassede Eggsy (Taron Egerton) et dødssygt liv hos sin mor (Samantha Womack) og på pubben. Da han arresteres for at ræse rundt i en stjålen bil, bruger han sit ene opkald, hvorefter han straks løslades og mødes af den hemmelige agent Harry Hart (Colin Firth). Harry rekrutterer Eggsy til optagelsesprøve hos Kingsman, en tophemmelig, uafhængig efterretningstjeneste. Eggsy gennemgår livsfarlige tests, som alle Kingsman-kandidat skal bestå. Samtidig bokser Harry med Richmond Valentine (Samuel L. Jackson), en it-milliardær hvis ønske om at redde jorden har ført til en fatal plan.

Medvirkende 
Taron Egerton som Gary "Eggsy" Unwin
 Colin Firth som Harry 
 Samuel L. Jackson som Richmond Valentine
 Mark Strong som Merlin, 
 Michael Caine som Chester King / Arthur
 Sophie Cookson som Roxy Morton
 Sofia Boutella som Gazelle
 Samantha Womack som Michelle Unwin
 Geoff Bell som Dean
 Edward Holcroft som Charlie Hesketh
 Mark Hamill som Professor James Arnold
 Jack Davenport som Lancelot
 Jack Cutmore-Scott som Rufus Saville

Produktion 
Filmen blev annonceret i oktober 2012 efter at Bryan Singer overtog instruktørjobbet fra Vaughn på X-Men: Days of Future Past for at Vaughn kunne arbejde på en film baseret på Mark Millars tegneserie The Secret Service. 

Indspilningen begyndte 6. oktober 2013 i landsbyen Deepcut i Surrey, Storbritannien.

Musik 

Ud over soundtracket blev følgende numre benyttet i filmen:
 Dire Straits – "Money for Nothing"
 Dizzee Rascal – "Bonkers"
 Rudimental (feat. John Newman) – "Feel the Love"
 Lynyrd Skynyrd – "Free Bird"
 Edward Elgar – "Pomp & Circumstance"
 KC and the Sunshine Band – "Give It Up"
 Bryan Ferry – "Slave to Love"
 Take That – "Get Ready for It"
 Iggy Azalea (feat. Ellie Goulding) – "Heavy Crown"

Referencer

Eksterne henvisninger 
 
 

Amerikanske film fra 2014
Komediefilm fra USA
Actionfilm fra Storbritannien
Actionfilm fra USA
Spionfilm
Film instrueret af Matthew Vaughn
Engelsksprogede film
Britiske film fra 2014
Værker om hjernevask